SARL-NUUS SONDAG 2 SEPTEMBER 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. Vir oudio gaan na www.sarl.org.za, klik op `Amateur Radio 
Today” en volg die skakels soos aangedui. Vir oudio deur Echolink, koppel met 
ZSOJPL-R. 


Hierdie, en vorige bulletins, kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTELS 


Dit is met leedwese dat die Port Elizabeth ARV moet aankondig dat een van 
hulle langsdienende lede, Dudley Forsyth, ZS2AW, se sleutel stil geword het 
op Sondag 26 Augustus 2012. Hy was 91 jaar oud en het in 1936 as 15 jarige 
die lisensie as ZU?2D ontvang. Hy het tydens die Tweede Wêreldoorlog gedien 
en was `n krygsgevangene in Duitsland. Na die oorlog hy die ZS2AW-roepsein 
ontvang. 


Ons betuig ons innige meegevoel met sy familie en vriende 

(POUSE) 

IN DIE NUUS VANDAG: 

BEPLAN U OM DIE RAE IN OKTOBER TE SKRYF? 

IARU SÊ DIT SAL DOT RADIO DOMAIN VERWELKOM 

U luister na #S6SRL. Bly ingeskakel vir meer besonderhede oor hierdie en ander 
belangrike en interessante items. 

BEPLAN U OM DIE RAE IN OKTOBER TE SKRYF? 


Die sluitingsdatum vir die Oktober RAE is op Maandag 10 September. Let 
asseblief op na die nuwe sluitingsdatum. Dit is 10 dae vroeër as voorheen om 
die vereistes van OKOSA te akkommodeer. Besonderhede van hoe om vir die 
eksamen te registreer kan gevind word op www.sarl.org.za, klik op lisensiëring 
in die linkerkolom en kies die skakel “amateur radio examinations". 


Dit is belangrik om die instruksies tot op die letter te volg en om te verseker 
dat alle vorms behoorlik voltooi en aangestuur word na admin@sarl.org.za, of 
per faks na 086 299 0566. Gebruik asseblief `n swart pen en skryf duidelik in 
drukskrif. Vir hulp, skakel Mariska by 011 675 2393. Geen laatinskrywings kan 
toegelaat word nie. 


Geaffilieerde klubs wat `n eksamen wil fasiliteer moet verseker dat `n eksamina- 
tor en `n opsiener teen 6 September op die laatste geregistreer is. 


IARU SÊ DIT SAL DOT RADIO DOMAIN VERWELKOM 


Die Internasionale Amateurradiounie sê dat dit die Europese Uitsaaiunie se 
voorstel dat die boonste vlak Internetdomein dot radio gebruik word om te help 
om `n globale radiogemeenskap te skep ondersteun. TARU-President Tim Ellam, 
VEGSH, sê sy organisasie is van mening dat die voorstel, ingedien te word deur 
die Europese Uitsaaiunie, kan `n unieke geleentheid daarstel om radio domein 
name op die Internet te standaardiseer. 


In 'n onlangs openbaargemaakte brief, het VEGSH gesê dat hy aanbeveel dat die 
voorstel van 'n dot radio domein goedgekeur word deur die Internet Corporation 
for Assigned Names and Numbers” Europese Uitsaaiunie se Direkteur-generaal, 
Ingrid Deltenre, het gesê die Internasionale Amateurradiounie se kommentaar 
is 'n uitdrukking van vertroue in die voorstel. Die volledige storie op die nuwe 
dot radio domein en hoe dit `n impak op spektrumgebruikers sal maak is aanlyn 
beskikbaar by tinyurl.com/IARU-dot-radio. 


ARRL-EEUFEES KONVENSIE GEHOU IN HARTFORD 


Die ARRL het aangekondig dat die organisasie se 2014 Nasionale Eeufeeskon- 
vensie van 17 tot 20 Julie in Hartford, CGonnecticut gehou sal word. Die Kon- 
vensie sal die 100 jaar van die ARRL se stigting herdenk, wat in die stad Hart- 
ford plaasgevind het. Die tema vir die ARRL se eeufeesjaar is die bevordering 
van die kuns en wetenskap van radio sedert 1914. Meer inligting is aanlyn by 
www.arrl.org/expo beskikbaar. 


NOORD-CAROLINA-TIENER ONTVANGER VAN ARRL SE 2011 HIRAM 
PERCY MAXIM TOEKENNING 


Derek Brown, W4DTB, Chapel Hill, Noord-Carolina, is die naam van die ont- 
vanger van die 2011 Hiram Percy Maxim toekenning. Derek, wat 14 is, is sedert 
2010 gelisensieer en het `n Amateur Ekstraklaslisensie. 


Hy het eers in amateurradio begin belangstel na die lees van `n artikel in die 
MAKE tydskrif. “Nadat ek die ARRL Amateurradio-lisensie Handleiding gelees, 
het ek na die plaaslike klub, die Orange County Radioamateurs gegaan om my 
tegniese toets te neem,” het hy die ARRL vertel. “Dieselfde aand het ek my 
voog, Bruce Meier, NILN, ontmoet en het hy my geinspireer om die volgende 
twee toetse te voltooi. Hy het my gehelp om 'n stasie te bou, insluitende my 
eerste radio wat ek op `n vlooimark gekoop het. Met sy hulp het ek `n vertikale 
antenna in my agterplaas opgerig. Ongelukkig het 'n boom die antenna sowat 
twee weke gelede platgeslaan en die monteerraam gebreek, so ek sal van die lug 
af wees tot ons die onderdele kry en dit herstel.” 


Hy is die stigter van die Jeug Amateurradioklub van Amerika (YARCA), wat 
daarop gemik is om amateurradio onder die jeug te bevorder; een van YARCA 
se aanvanklike teikengroepe is Padvindergroepe. Die webwerf sluit opleiding 
vir lisensietoetse in en `n werkswinkel vir Padvinder Radio Merietetoekenings 
in. Derek het gesê hy is tans besig met die beplanning vir die hou van 'n 


YARGA 'Toekeningsdag vir plaaslike Padvinders. Hy is ook `n ARRL Openbare 
Tnligtingsbeampte (PIO). 


As hy nie op die radio is nie, gebruik Derek tyd as `n Rekenaarwetenskapintern, 
waar hy die skep van rekenaarprogramme in `n verskeidenheid van tale doen. Hy 
is ook ʼn Lincoln-Douglas debatvoerder en sal hierdie jaar na toernooie regoor 
die land reis. Hierdie herfs betree hy sy eerste jaar by Durham Academy in 
Durham, North Carolina. 


Die Hiram Percy Maxim Toekenning word gegee aan `n ARRL-lid onder die 
ouderdom van 18. Dit is bedoel om 'n tasbare beloning aan te bied aan verdien- 
stelike jong amateurs wat hul tyd, vaardighede en energie daagliks uitdra deur 
hul verbintenis aan Amateurradio. 


KOMPETISIENUUS 


SARL HF Digitale kompetisie. Die kompetisiekomitee het elf enkeloperateur 
logs en een multi-operateur log ontvang vir die Digitale kompetisie gehou op 19 
Augustus 2012. 


In die enkeloperateur klas, het Noel Hammond, ZR6DX, met sy 127 punte vir 
Brendon Muller, ZS4BM, met 125 punte geklop vir eerste plek. Marius Snyman, 
ZR6MS, met 120 punte is in die derde plek. Francois Reynecke, ZS6FDX, en 
vriende het as `n multi-operateurstasie deelgeneem en 5 punte behaal. 


Rohan Schreuder, ZS6RJS, het die hoogste telling op 'n enkelband behaal met 
99 punte op 40 meter. In die Klubkompetisie het die Oos-Rand 'Tak weer met 
die louere weggestap met 199 punte, gevolg deur die Wes-Rand ARK op 127 
punte en die Bloemfontein ARK op 125 punte. 


Baie geluk aan Noel, Rohan en die Oos-Rand Tak. 


Die kompetisiekomitee het alreeds 14 logstate vir die HF GG-Kompetisie, gehou 
op 26 Augustus, ontvang. Die sluitingsdatum vir die instuur van logstate is 
middernag Maandag 3 September. 


Die tweede been van die SARL BHF/UHF Analoog en Digitale kompetisie 
word vanaf 10:00 UTC op Saterdag 15 September tot 10:00 UTC op Sondag 
16 September gehou. Werking sal plaasvind op 6, 4 en 2 meter asook 70 en 23 
cm en die hoër bande. Lees die volledige reels op bladsy 32 van die 2012 SARL 
Kompetisiehandboek, dit is te veel om hier in die bulletin te plaas. 


KLUBNUUS 


Tydens die AJV van die Potchefstroom Amateurradioklub, gehou op 25 August 
2012, is die volgende amateurs verkies tot komiteelede vir 2012/2013: Voorsit- 
ter: Stef Terblanche, ZSGAOK Visevoorsitter: Joe Mayer, ZSGANW 'Tesourier: 
Chris Viljoen, ZS6BY@ Sekretaris: Johan Bamberger, ZS6LVG 'Tegnies: Stef 
Terblanche, ZS6AOK Komiteelid: Dawie Genis, ZS6GWD Sosiaal: Annetjie 
Terblanche, ZR6BYG 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteitsvlak gematig is maar dat 
die vooruitskouing positief is. `n Aktiewe sonvlek is besig om terug in die aarde 
se gesigsveld te roteer en daar is selfs die moontlikheid van M-klas fakkels vanaf 
hierdie sonvlek. Verder is van die ander sigbare sonvlekke besig om te groei. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 56. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net 'n kortkop agter behoort te wees. 
As gevolg van die gematigde sonaktiwiteit gaan 10 m openinge minder gereeld 
voorkom. 


Besoek gerus www.spaceweather.co.za vir meer inligting. 
DAGBOEK VAN GEBEURE 


3 September sluitingsdatum vir logstate vir die HF GG kompetisie. 6 Septem- 
ber Klubs wat RA-eksamensentrums wil aanbied, moet eksaminators en op- 
sieners voor hierdie datum registreer. 10 September Laaste dag om vir die 
Oktober-RAE in te skryf. 15 en 16 September SARL BHF/UHF analoog en 
digitale kompetisie 30 September - Nominasies vir die MTN-geborgde SAARDT- 
toekennings moet in wees na saardt@intekom.co.za. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio Vandag wat om 
10:00 SAT op 145,750 MH in die Pretoria-gebied uitgesaai word, met herleidings 
Op 7 082, 7 205 en 17 760 kHz. Daar is ook 'n potgooi-uitsending deur ZS6RO. 
Vir oudiostrome en Echolink deur ZS6FCS, besoek www.sarl.org.za, klik op 
'Amateur Radio TODAY”, gaan af op die groen kolom en klik op “LISTEN ON 
THE WEB'. 'n Heruitsending vind Maandagaande om 17:30 UTC op 3 230 kHz 
plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Martin Schwella, ZSAMS, en geredigeer deur George Honiball, ZS6NE. 


Dankie dat u geluister het, 73. /EX 


